CELEX: C2007/183/32
Language: et
Date: 2007-08-04 00:00:00
Title: Kohtuasi C-249/07: 23. mail 2007 esitatud hagi — Euroopa Ühenduste Komisjon versus Madalmaade Kuningriik

4.8.2007   
            
            
               ET
            
            
               Euroopa Liidu Teataja
            
            
               C 183/19
            
         23. mail 2007 esitatud hagi — Euroopa Ühenduste Komisjon versus Madalmaade Kuningriik
   (Kohtuasi C-249/07)
   (2007/C 183/32)
   Kohtumenetluse keel: hollandi
   Pooled
   
      Hageja: Euroopa Ühenduste Komisjon (esindajad: M. Konstantinidis ja S. B. Noë)
   
      Kostja: Madalmaade Kuningriik
   Hageja nõuded
   
               —
            
            
               Tuvastada, et kuna Madalmaade Kuningriik kehtestas eelneva loa taotlemise süsteemi teistest liikmesriikidest õiguspäraselt imporditud austritele ja rannakarpidele, mis on Madalmaades pärismaised liigid ning mis olid ette nähtud Madalmaade rannavetesse laskmiseks, on Madalmaade Kuningriik rikkunud EÜ artiklitest 28 ja 30 tulenevaid kohustusi.
            
         
               —
            
            
               mõista kohtukulud välja Madalmaade Kuningriigilt.
            
         Väited ja peamised argumendid
   Madalmaade õigusnormides sisalduv keeld ilma eelneva loata lasta vetesse teistest liikmesriikidest pärinevaid rannakarpe ja austreid piirab ühendusesisest kaubandust ning juurdepääsu teistest liikmesriikidest pärinevate rannakarpide ja austrite turule.
   See siseriiklik meede ei ole õigustatud.